Grootrivier – Noord-Kaapland Sinode
Sakkerkie by Swartkop
Grootrivier gemeente bestaan uit drie afsonderlik gemeenskappies of “blokke” wat bokant Upington langs die Oranjerivier (genoem Grootrivier) uitgesprei lê: Straussburg 9 tot 15 km vanaf Upington; Matjiesrivier 21 tot 30 km vanaf Upington en Karos 30 tot 43 km vanaf Upington.
In Oktober 1923 ontstaan ’n skool met 45 leerlinge in ’n buitekamer van ’n ou plaashuis op Karos. Kerkdienste is onder ’n groot kameeldoringboom gehou.
Alhoewel Karos en Matjiesrivier na die voltooiing van die Boegoebergdam in 1932 deel word van die Boegoebergkanaal, vorm hulle op kerklike gebied ’n gemeente met Straussburg en Louisvale.
Die nuwe gemeente bestaan uit Louisvale, Vaalkoppies, Matjiesrivier en Karos en strek vanaf die westelike grens van Grootdrink tot aan die oostelike grens van Blaauwskop”.
’n Deel van die Gemeente Grootrivier stig in 1949 af en ontvang van die moedergemeente ’n bruidskat van £750 plus al die eiendom en geboue op die voorgestelde nuwe gemeente se kerkgrond. Die grens is die lyndraad tussen Louisvale Weg en Straussburg, Matjiesrivier en Karos.
Die naam Grootrivier Gemeente word deur die dogtergemeente behou terwyl die moedergemeente Louisvale Gemeente word.
Prop J van Jaarsveld is op 15 April 1950 as eerste leraar ontvang. Die gemeente bestaan in 1951 uit 454 belydende lidmate en 302 dooplidmate.
Oorweging is gegee om die naam van Gemeente Grootrivier te verander na Gemeente Matjiesrivier, maar die voorstel word later teruggetrek.
In Junie 1954 is ’n pastorie gebou.